**Tolerancijos diena Semeliškių vaikų darželyje „Gandriukas“**

Lapkričio 15 dieną buvo paminėta Tarptautinė Tolerancijos diena. Auklėtoja Dovilė Slomskaitė vaikams pasakojo, kad 2019 metų Tolerancijos dienos simbolis – Tolerancijos **Švyturys.** Nutarė su vaikais padaryti **Švyturį** iš spalvoto popieriaus ir klijų.Auklėtoja pasakojo vaikams, kad Švyturys kaip simbolis reiškia pagalbą, nes rodo kelią laivams, ieškantiems kranto, padeda neužplaukti ant seklumos. Taip ir tolerancija, savo prasme reiškia pakantumą, suteikia žmonėms gebėjimą visuomenėje sugyventi taikiai, priimti kitokį žmogų, kitokius požiūrius. Su vaikais prisiminė mandagumo abėcėlę – ,,ačiū”, ,,prašom”, ,,atsiprašau” ir kitus. Kiekvieną dieną vaikai susiduria su tokiais žodžiais kaip ,,draugystė“, ,,pagalba draugui“, ,,nuoširdumas“, „supratimas“, „pasitikėjimas“, ,,pagarba“, „mandagumas. Visi kartu įsitikinome, kad tolerancijos galime mokytis visur ir visada. Atvykusi į darželį Elektrėnų savivaldybės PPT soc. pedagogė Aliona Sasnauskienė skaitė vaikams pasaką apie Bitutę Zimbutę, kalbėjosi apie draugiškumą, tolerantiškumą, žaidė žaidimus, spalvino Bitutę Zimbutę ir gavo vaikai po mažą dovanėlę, nuotaikingą veiduką (lipduką).

Direktorė Angelė Budėnienė